**Монгол Улсын Их Хурлын тавдахь удаагийн сонгуулийн анхдугаар чуулганы Төрийн байгуулалтын байнгын хорооны 9 дүгээр сарын 10-ны өдөр /Лхагва гараг/-ийн хуралдаан 18 цаг 00 минутад Төрийн ордны \"А\" танхимд эхлэв.**

Байнгын хорооны дарга, УИХ-ын гишүүн Ө.Энхтүвшин ирц, хэлэлцэх асуудлыг танилцуулж, хуралдааныг даргалав.

**Хуралдаанд ирвэл зохих 21 гишүүнээс 11 гишүүн ирж, 52.3 хувийн ирцтэй байв.**

**Чөлөөтэй:** С.Оюун

**Өвчтэй:**   Ц.Батбаяр, Э.Бат-Үүл, Д.Одхүү

**Тасалсан:** Су.Батболд, Г.Баярсайхан, С.Баярцогт, Л.Гүндалай, С.Ламбаа, Ч.Сайханбилэг

Хэлэлцэх асуудалтай холбогдуулан УИХ-ын гишүүн Д.Лүндээжанцан санал хэлэв.

**Дэд хорооны бүрэлдэхүүнийг батлах тухай /Ёс зүйн дэд хороо, Нутгийн удирдлагын дэд хороо/**

Хэлэлцэж буй асуудалтай холбогдуулан Төрийн байгуулалтын байнгын хорооны референт Г.Чагнаадорж  байв.

Байнгын хорооны дарга Ө.Энхтүвшин холбогдох хуулийн заалт болон УИХ дахь МАХН болон Ардчилсан намын бүлгээс ирүүлсэн саналыг уншиж танилцуулав.

УИХ-ын гишүүдээс асуулт болон санал гараагүй болно.

**Ө.Энхтүвшин:** МАХН болон Ардчилсан намын бүлгүүдээс ирүүлсэн Ёс зүйн дэд хорооны гишүүдийн бүрэлдэхүүнийг баталъя гэсэн саналыг дэмжиж байгаа гишүүд гараа өргөнө үү.

Зөвшөөрсөн             11

Татгалзсан               0

Бүгд                            11

Гишүүдийн олонхийн саналаар дэмжигдлээ.

Нутгийн удирдлагын дэд хорооны гишүүдийн бүрэлдэхүүнийг баталъя гэсэн саналыг дэмжиж байгаа гишүүд гараа өргөнө үү.

Зөвшөөрсөн             11

Татгалзсан               0

Бүгд                            11

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг УИХ-ын гишүүн Ө.Энхтүвшин УИХ-ын чуулганы нэгдсэн хуралдаанд танилцуулахаар тогтов.

**Хуралдаан 18 цаг 10 минутад өндөрлөв.**

**Тэмдэглэлтэй танилцсан:**

ТӨРИЙН       БАЙГУУЛАЛТЫН

 БАЙНГЫН ХОРООНЫ ДАРГА                                               Ө.ЭНХТҮВШИН

**Тэмдэглэл хөтөлсөн:**

            ХУРАЛДААНЫ НАРИЙН

                 БИЧГИЙН ДАРГА                                                                 В.ОЮУН

**УИХ-ЫН ТАВДАХЬ УДААГИЙН СОНГУУЛИЙН АНХДУГААР**

**ЧУУЛГАНЫ ТӨРИЙН БАЙГУУЛАЛТЫН БАЙНГЫН ХОРООНЫ**

**9  ДҮГЭЭР САРЫН 10-НЫ ӨДӨР /ЛХАГВА ГАРАГ/-ИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Ө.Энхтүвшин:** Төрийн байгуулалтын байнгын хороонд сонгогдсон гишүүд та бүхнийхээ амрыг эрье.

Ирц бүрдсэн учраас анхдугаар хуралдаанаа нээе.

Хэлэлцэх асуудал Ёс зүйн дэд хорооны бүрэлдэхүүнийг батлах тухай, Нутгийн удирдлагын дэд хорооны бүрэлдэхүүнийг батлах тухай, УИХ-ын Халдашгүй байдлын дэд хорооны бүрэлдэхүүнийг батлах тухай асуудлыг хэлэлцүүлэхээр оруулж байна.

Хэлэлцэх асуудлаа батлах уу.

**Д.Лүндээжанцан:** Нэг асуудал байна. Халдашгүй байдлын дэд хорооны гишүүдийн хувьд маргаашнаас больё, эргэж яриад.

**Ө.Энхтүвшин:** Тэгвэл Ёс зүйн дэд хорооны бүрэлдэхүүнийг батлах тухай, Нутгийн удирдлагын дэд хорооны бүрэлдэхүүнийг батлах тухай хоёр асуудлаа хэлэлцье.

Дэд хорооны бүрэлдэхүүний асуудлыг Улсын Их Хурлын тухай хуулийн 24 дүгээр зүйл, Улсын Их Хурлын чуулганы хуралдааны дэгийн тухай хуулийн  14 дүгээр зүйлийн 14-т заасныг удирдлага болгон шийдвэрлэнэ.

Энд Төрийн байгуулалтын байнгын хороонд сая би уншсан. З дэд хороо байх тухай, үүнийг Ёс зүйн дэд хороонд гишүүний ёс зүй, хөрөнгө орлогын мэдүүлэг, Чуулганы хуралдааны дэгийг сахиулах тухай асуудлыг хариуцдаг тухай, Нутгийн удирдлагын дэд хороо нь Нутгийн өөрөө удирдах ёс,н Нутгийн удирдлагын байгууллагын төлөвшил хөгжил, удирдлага зохион байгуулалт, эрх зүйн зохицуулалтыг боловсронгуй болгох асуудлыг хариуцдаг тухай, УИХ-ын гишүүний халдашгүй байдлын дэд хороо нь УИХ, түүний гишүүний бүрэн эрхтэй холбогдсон асуудлыг хариуцдаг тухай заасан байгаа.

Ингээд дэд хорооны бүрэлдэхүүн нь тухайн байнгын хорооны нийт бүрэлдэхүүний хоёрын нэгээс хэтэрч болохгүй гэж бас заасан байгаа.

Энэ зүйлүүдийг би түрүүн уншсан. УИХ-ын тухай хуулийн 24 дүгээр зүйл, Хуралдааны дэгийн тухай хуулийн 14 дүгээр зүйлд заасан байгаа гэдгийг гишүүдэд танилцуулж байна.

Ингээд дэд хорооны бүрэлдэхүүнийхээ асуудлаар УИХ дахь МАХН-ын бүлэг, Ардчилсан намын бүлгээс оруулж байгаа саналыг эхлээд сонсъё.

Бүгдийг нь асуудал бүрээр гэлгүйгээр энэ хоёр байнгын хороогоор ийм ийм саналтай байна гэдгийг нэгтгээд танилцуулчих уу. За ингэж тогтлоо.

Ингээд МАХН-ын бүлгийн даргыг эхлээд сонсъё Лүндээжанцан дарга.

**Д.Лүндээжанцан:** Би оруулахгүй. Яагаад вэ гэхээр бичгээр ирүүлчихсэн байгаа. Тэгэхээр та хоёр юуг нь уншаад нийлүүлээд.

**Ө.Энхтүвшин:** Тэгвэл УИХ дахь МАХН-ын бүлгээс ийм саналыг ирүүлсэн байгаа. Энийг уншия.

**Нутгийн удирдлагын дэд хороонд:**

1. Ц.Батбаяр гишүүн, 2. Су.Батболд гишүүн, 3. Батсуурь гишүүн, 4. Дондог гишүүн, 5. Загджав  гишүүн, 6. Очирбат гишүүнийг оруулах саналтай байна гэдгийг ирүүлсэн байна.

**Ёс зүйн дэд хороонд:**

1. Су.Батболд гишүүн, 2.Лүндээжанцан гишүүн, З. Нямдорж гишүүн, 4. Очирбат гишүүн, 5. Ж.Сүхбаатар гишүүн, 6. Н.Энхболд гишүүн гэсэн ийм хүмүүсийг оруулъя гэсэн саналыг ирүүлжээ.

Ардчилсан намын бүлгийн санал хаана байна ирсэн үү.

УИХ дахь Ардчилсан намын бүлгээс дараахь саналыг ирүүлсэн байна.

**Ёс зүйн дэд хороонд:**

1. Баярсайхан гишүүн, 2. Баярцогт гишүүн, З. Л.Гүндалай гишүүн, 4. С.Ламбаа гишүүнийг оруулъя гэсэн.

**Нутгийн удирдлагын дэд хороонд:**

1. Алтанхуяг гишүүн, 2. Бат-Үүл гишүүн, З. Одхүү гишүүн, 4. Сайханбилэг гишүүн. Ийм саналыг ирүүлсэн байна.

МАХН-ын бүлэг, Ардчилсан намын бүлгийн саналыг та бүхэнд танилцууллаа.

Энэ байнгын хороод дээр өөр санал гишүүдэд байна уу. Алга байна. Санал алга байна.

Ёс зүйн дэд хороонд Су.Батболд гишүүн, Лүндээжанцан гишүүн,  Нямдорж гишүүн,  Очирбат гишүүн,  Ж.Сүхбаатар гишүүн,  Н.Энхболд гишүүн,  Баярсайхан гишүүн,  Баярцогт гишүүн,  Гүндалай гишүүн, Ламбаа гишүүн гэсэн нийт 10 хүний нэрийг оруулахаар санал ирсэн байна.

Энэ бүрэлдэхүүнийг батлах уу. Баталъя гэж байгаа гишүүд гараа өргөе.

Дараа нь нутгийн удирдлагын дэд хороонд Батбаяр гишүүн, Су.Батболд гишүүн, Батсуурь гишүүн, Дондог гишүүн, Загджав гишүүн, Очирбат гишүүн, Алтанхуяг гишүүн, Бат-Үүл гишүүн, Одхүү гишүүн, Сайханбилэг гишүүн гэсэн 10 хүн байна.

Ийм бүрэлдэхүүнтэйгээр баталъя гэж байгаа гишүүд гараа өргөнө үү. 100 хувь.

Аль алийг нь 100 хувийн саналаар баталлаа.

Маргааш УИХ-ын нэгдсэн чуулганд оруулж танилцуулж батлуулна.

Би өөрөө энийг танилцуулчихъя. Хэлэлцэх асуудлаа дууслаа. Та бүхэнд баярлалаа.

**Хуралдаан 18 цаг 10 минутад өндөрлөв.**

**Соронзон хальснаас хянаж буулгасан:**

Хуралдааны нарийн бичгийн дарга                                                       В.ОЮУН